خزینه و مالیه ناظیری برات آلبایراک تورکیه‌-نین ایقتیصادیاتی‌نین تمل‌لری‌نین ساغلام اولدوغونو بیل‌دیره‌رک، "تورکیه ایله امریکا آراسیندا علاقه‌لری هم بولگه سل، هم ده قلوبال آرئنادا درینلشیر" دئییب.
ناظیر سوئد-ین داووس قصبه‌سینده کئچیریلن دونیا ایقتیصادی فوروموندا "اینکیشاف یولونداکی بازارلارین گؤرونوشو" موضوعلو ایجلاسا قاتیلیب.
ایجلاسدا سوال‌لارا جاواب وئرن آلبایراک: "تورکیه ایقتیصادیاتی یئرلشدیگی بؤلگه‌دکی پروبلئم‌لره باخمایا‌راق بؤیومکده داوام ائدیر. اؤلکه‌میز بؤلگه‌دکی باشقا اؤلکه‌لرین پروبلئم‌لریندن تأثیرلنیر. 4 میلیون‌دان آرتیق قاچقینا ائو صاحب‌لیگی ائدیر و بؤلگه‌نین ثابیتلیگین حاکم اولدوغو تک اؤلکه‌سی‌دیر" دئییب.
تورکیه-‌نین دؤولت بورجونون میللی گلیره نیسبتی‌نین 28 فایز اولدوغونو، بونون دا بورج ایداره‌سی‌نین گوج‌لو اولدوغونو گؤستردیگینی وورغولایان ناظیر اؤلکه‌نین یولونا سون درجه مثبت داوام ائتدیگینی، تورکیه ایقتیصادیاتی‌نین گوج‌لو بیر بالانسا صاحب اولدوغونو سؤیله‌ییب.
